Document ID: /roh_data/filtered/swiss_laws_in_ROHinterleaved.jsonl.gz/28357

This text was translated from FR into Rumantsch Grischun.

Chaque année, les prestataires fournissent à la PostCom le rapport de gestion pour l’année précédente sur papier ou sous forme électronique. Le 31 mars de chaque année au plus tard, ils fournissent à la PostCom les documents suivants sur papier ou sous forme électronique:a. les informations concernant le chiffre d’affaires réalisé en nom propre avec des services postaux et le volume de chaque prestation postale;b. les informations concernant l’évolution des emplois;c. la description des zones d’approvisionnement et le nombre de points desservis où sont offertes des prestations postales;d. les listes des offres et des prix;e. la preuve du respect des conditions de travail usuelles dans la branche selon l’art. 5;f. la preuve du respect des devoirs d’information selon les art. 11 à 16;g. des informations sur les sous-traitants. Si les documents fournis sont lacunaires, la PostCom fixe un délai convenable pour les compléter.

Las purschidras inoltreschan a la PostCom mintga onn il rapport da gestiun per l’onn precedent, e quai en moda electronica u sin palpiri. Ellas inoltreschan a la PostCom mintga onn – en moda electronica u sin palpiri – fin ils 31 da mars ils suandants documents:a. las indicaziuns davart il retgav da la svieuta cun ils servetschs postals furnids en l’agen num e davart il volumen dals singuls servetschs postals;b. las indicaziuns davart il svilup da las plazzas da lavur;c. la descripziun dals intschess da provediment ed il dumber dals lieus occupads, nua che vegnan purschids servetschs postals;d. las glistas da las purschidas e las glistas dals pretschs;e. la cumprova che las cundiziuns da lavur usitadas en la branscha tenor l’artitgel 5 vegnian observadas;f. la cumprova che las obligaziuns da dar infurmaziuns tenor ils artitgels 11−16 vegnian observadas;g. indicaziuns davart las subinterprendidras. Sch’ils documents n’èn betg cumplets, fixescha la PostCom in termin adequat, per ch’els possian vegnir cumplettads.